లక్ష్ చదలవాడ

లక్ష్మణ్ చదలవాడ (జననం 1985 అక్టోబరు 9) భారతీయ నటుడు, చలనచిత్ర నిర్మాత. ఆయనను వృత్తిరీత్యా లక్ష్ చదలవాడ అని పిలుస్తారు. ఆయన వలయం (2020), గ్యాంగ్‌స్టర్ గంగరాజు (2021) వంటి చిత్రాలలో నటించి ప్రసిద్ధి చెందాడు. ఆయన 1994లో జీవిత ఖైదీ చిత్రంలో చైల్డ్ ఆర్టిస్ట్‌గా తెలుగు చిత్రసీమలో తన నటనా రంగ ప్రవేశం చేసాడు. 2003లో, ఆయన నీతో వస్తా చిత్రంతో ప్రధాన నటుడిగా అరంగేట్రం చేశాడు. ఆ తరువాత ఆయన యాక్షన్ థ్రిల్లర్ ధీర (2023)లో నటించిమెప్పించాడు

బాల్యం, విద్యాభ్యాసం 
ఆయన 1985 అక్టోబరు 9న ఆంధ్రప్రదేశ్‌లోని గుంటూరు జిల్లా తెనాలిలో ఒక తెలుగు వ్యాపార కుటుంబంలో జన్మించాడు. ఆయన ఐదు సంవత్సరాల వయస్సులో వారి కుటుంబం హైదరాబాద్‌కు మారింది. ఆయన అక్కడే డిగ్రీ పూర్తిచేసి పోస్ట్ గ్రాడ్యుయేషన్ కోసం 2009లో సింగపూర్‌కు చేరాడు.

వ్యక్తిగతం 
2011లో సింగపూర్‌ నుంచి తిరిగి వచ్చిన ఆయన కిన్నెరను వివాహం చేసుకున్నాడు. 2016లో వీరికి ఖ్యాతి చదలవాడ అనే కుమార్తె ఉంది.

కెరీర్ 
జీవిత ఖైదీ (1994)తో ఆయన బాలనటుడిగా కెరీర్‌ను ప్రారంభించాడు. ఆ తర్వాత ఆయన రిక్షా రుద్రయ్య (1994), హెచ్చరిక (1997) వంటి చిత్రాలలో నటించాడు. కాగా 2003లో నీతో వస్తా (2003)లో ప్రధానపాత్రలో నటించాడు. 2020లో వలయం, 2022లో గ్యాంగ్‌స్టర్ గంగరాజు, 2023లో ధీర చిత్రాలలోనూ నటించాడు.

ఆయన బిచ్చగాడు (2016), పిల్ల రాక్షసి (2016), D16 - ఎవ్రీ డీటైల్ కౌంట్స్ (2017), టిక్ టిక్ టిక్ (2018) వంటి అనేక డబ్బింగ్ చిత్రాలను శ్రీ తిరుమల తిరుపతి వెంకటేశ్వర ఫిలిమ్స్(STTV Films) అనే నిర్మాణ సంస్థ ద్వారా అందించాడు.

ఫిల్మోగ్రఫీ

మూలాలు 
1985 జననాలు
తెలుగు సినిమా నటులు
భారతీయ సినిమా నటులు
తెలుగు సినిమా నిర్మాతలు
భారతీయ సినిమా నిర్మాతలు